钦定古今图书集成/明伦汇编/闺媛典/第040卷 > 陈文龙母
## 钦定古今图书集成/明伦汇编/闺媛典/第040卷 > 陈文龙母

按《宋史陈文龙传》：“文龙，福州兴化人，丞相俊卿之后。
益王称制于福州，以文龙参知政事。兴化石手军叛，
复命文龙为知军。大军入广，遣使徇兴化，通判曹澄
孙开门降，执文龙，械送杭州，不食死。其母系福州尼
寺中，病甚无药，左右视之泣下。母曰：‘吾与吾儿同死，
又何恨哉’！亦死。众叹曰：‘有斯母，宜有是儿’。为收葬之。”